Seereddingspan ontbied vir ‘onbekende voorwerp’ in waterArgieffoto: NSRI, Facebook Geoff McGregor, NSRI se Oos-Londen-stasiebevelvoerder, het gesê die instituut se plaaslike bemanning is deur die Transnet Nasionale hawe-owerheid ontbied. “Ooggetuies het beweer hulle het ŉ voorwerp in die water gesien wat moontlik ’n omgeslane boot kan wees,” het McGregor gesê. “Die NSRI het ŉ seereddingsboot gestuur en gevind die voorwerp was ’n ontbindende walvis-karkas wat ongeveer drie seemyl van die kus af gedryf het. Die Oos-Londense hawe-owerheid en plaaslike mariene owerhede is in kennis gestel. Hulle sal besluit of verdere stappe gedoen moet word,” het hy gesê.